**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

APSTIPRINĀTI

 ar Tukuma novada domes 30.03.2023.

 lēmumu Nr. TND/23/179 (prot. Nr. 4, 55. §)

**IZSOLES NOTEIKUMI**

Tukumā

2023. gada 30. martā **Nr. 32**

(prot. Nr. 4, 55. §)

**Par pašvaldības kustamās mantas – automašīnas**

**FORD FOCUS C-MAX, reģistrācijas Nr. FD 864,**

**trešo elektronisko izsoli**

**I. Vispārīgie jautājumi**

 1. Izsoles pamatojums – Tukuma novada domes 2023. gada 30. marta lēmums Nr. TND/23/179 “Par pašvaldības kustamās mantas – automašīnas FORD FOCUS C-MAX, reģistrācijas Nr. FD 864, otrās izsoles rezultātiem un trešās izsoles noteikumu apstiprināšanu” (prot. Nr. 4, 55. §).

2. Izsoles rīkotājs –Tukuma novada domes Īpašumu apsaimniekošanas un privatizācijas komisija (turpmāk – Komisija) Talsu ielā 4, Tukumā, Tukuma novadā, LV-3101.

3. Izsoles mērķis – atsavināt pašvaldības kustamo mantu – automašīnu FORD FOCUS C-MAX, reģistrācijas Nr. FD 864, izlaiduma gads: 2004, trešā elektroniskā izsolē ar augšupejošu soli par visaugstāko cenu un nodot to Pircēja īpašumā.

**II. Tukuma novada pašvaldības kustamās mantas – automašīnas**

**FORD FOCUS C-MAX, reģistrācijas Nr. FD 864, raksturojums**

 4. Tukuma novada pašvaldības kustamā manta – automašīna FORD FOCUS C-MAX (turpmāk – Automašīna):

 4.1. marka: FORD FOCUS C-MAX,

 4.2. tips: Hečbeks,

 4.3. valsts reģistrācijas numurs: FD 864,

 4.4. izlaiduma gads: 2004.,

 4.5. šasijas numurs: WFOMXXGCDM3T12365,

 4.6. krāsa: pelēka metālika,

 4.7. pašmasa: 1387 kg,

 4.8. pilna masa: 1910 kg,

 4.9. motora tips: benzīns,

 4.10. dzinēja tilpums: 1,8 l

 4.11. reģistrācijas apliecība: AF 3922452,

 4.12. tehniskā apskate: 06.01.2023.,

 4.13. nobraukums, km: 306293,

 4.14. virsbūves stiprību ietekmējoši koroziju bojājumi (sliekšņi, virsbūves grīda). Eļļas noplūde no motora, transmisijas. Abu priekšējo lukturu bojājumi.

 Automašīnu var apskatīt darba dienās, iepriekš sazinoties pa mobilo tālruni 29424891 (Artis Gailis).

**III. Izsoles veids, maksājumi un samaksas kārtība**

5. Izsoles veids – **elektroniska izsole** ar augšupejošu soli.

6. Maksāšanas līdzekļi – 100 % *euro*.

7. Izsoles sākuma cena (nosacītā cena) **300,00 *euro*** (trīs simti *euro*), bez PVN.

8. Izsoles pirmais un turpmākie solīšanas soļi **10,00 *euro*** (desmit *euro*).

9. Izsoles dalības maksa **5,00 *euro*** (pieci *euro*) jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.

10. Izsoles nodrošinājums – **30,00** ***euro*** (trīsdesmit *euro*) (10 % apmērā no izsolāmā objekta sākuma cenas - nosacītās cenas) **līdz 2023. gada 21. aprīlim** izsoles dalībniekam jāpārskaita Tukuma novada pašvaldības, reģistrācijas Nr. 90000050975, AS “Swedbank” norēķinu kontā: LV17HABA0001402040731, kods: HABALV22 ar atzīmi *“Kustamās mantas –* *automašīnas FORD FOCUS C-MAX, reģistrācijas Nr. FD 864,trešās izsoles nodrošinājums”.*

11. Samaksa par pirkumu pēcizsoles noslēguma dienas jāpārskaita līdz **2023. gada 16. maijam**.

12. Nodrošinājums tiek ieskaitīts Automašīnas pirkuma maksā uzvarējušajam dalībniekam.

13. Ja pretendents nav iemaksājis izsoles nodrošinājumu un nav veicis maksu par dalību izsolē, pie izsoles netiek pielaists.

**IV. Izsoles subjekts**

14. Par izsoles dalībnieku var kļūt jebkura fiziska vai juridiskā persona, kura līdz **2023. gada 21. aprīlim** ir iemaksājusi šo noteikumu 10. punktā minēto nodrošinājumu, kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*, kā arī jebkāda veida maksājumu parādi attiecībā pret Tukuma novada pašvaldību.

15. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

**V. Izsoles pretendentu reģistrēšana Izsoļu dalībnieku reģistrā**

16. Pretendentu reģistrācija notiek no **2023. gada 11. aprīļa plkst. 13.00** līdz **2023. gada 21. aprīlim plkst. 23.59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma “Latvijas Vēstnesis” tīmekļa vietnē [www.vestnesis.lv](http://www.vestnesis.lv).

17. Izsoles pretendenti – fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

17.1. Fiziska persona:

17.1.1. vārdu, uzvārdu;

17.1.2. personas kodu vai dzimšanas datumu (persona, kurai nav piešķirts personas kods);

17.1.3. kontaktadresi;

17.1.4. personu apliecinoša dokumenta veidu un numuru;

17.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

17.1.6. personas papildu kontaktinformāciju – elektroniskā pasta adresi un tālruņa numuru (ja tāds ir).

17.2. Fiziska persona, kura pārstāv citu fizisku vai juridisku personu, papildus 17.1. apakšpunktā norādītajam, sniedz informāciju par:

17.2.1. pārstāvamās personas veidu;

17.2.2. vārdu, uzvārdu fiziskai personai vai nosaukumu juridiskai personai;

17.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

17.2.4. kontaktadresi;

17.2.5. personu apliecinoša dokumenta veidu un numuru fiziskai personai;

17.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

17.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

17.2.8. attiecīgās lēmējinstitūcijas lēmumu par Automašīnas iegādi juridiskajai personai.

18. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.

19. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *“Par e-izsoļu vietnes dalībnieka dalību konkrētā izsolē”* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.

20. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

21. Komisija autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

22. Informāciju par autorizēšanu dalībai izsolē Komisija reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

23. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

24. Izsoles pretendents netiek reģistrēts, ja:

24.1. nav vēl iestājies vai ir beidzies pretendentu reģistrācijas termiņš;

24.2. ja nav izpildīti visi šo noteikumu 17.1. apakšpunktā vai 17.2. apakšpunktā minētie norādījumi;

24.3. konstatēts, ka pretendentam ir izsoles noteikumu 14. punktā minētās parādsaistības;

25. Komisija nav tiesīga sniegt informāciju par izsoles pretendentiem.

**VI. Izsoles norise**

26. Izsole sākas elektronisko izsoļu vietnē <https://izsoles.ta.gov.lv> **2023. gada 11. aprīlī plkst. 13.00** un noslēdzas **2023. gada 2. maijā plkst. 13.00**.

27. Izsolei autorizētie dalībnieki drīkst izdarīt solījumus visā izsoles norises laikā.

28. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

29. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas plkst. 13.00.

30. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

31. Komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

32. Pēc izsoles slēgšanas sistēma automātiski sagatavo izsoles aktu, kuru Komisija apstiprina septiņu dienu laikā pēc izsoles.

33. Izsoles dalībniekiem, kuri piedalījušies izsolē, bet nav nosolījuši izsoles Automašīnu, 10 (desmit) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 14. punktā un 15. punktā minētie nosacījumi, kā rezultātā tā zaudē iesniegto nodrošinājumu.

34. Ja juridiskajai personai, kura nosolījusi visaugstāko cenu, konstatēts nodokļu parāds, Automašīna tiek piedāvāta pircējam, kurš nosolījis nākamo augstāko cenu.

35. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**VII. Izsoles rezultātu apstiprināšana un līguma noslēgšana**

36. Komisija 7 (septiņu) darba dienu laikā izsniedz paziņojumu par pirkuma summu.

37. Pēc paziņojuma saņemšanas izsoles dalībniekam, kurš nosolījis augstāko cenu, līdz 2023. gada 16. maijam jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Tukuma novada pašvaldībā Talsu ielā 4, Tukumā, Komisijas loceklei Dzintrai Šmitei vai uz e-pasta adresi: dzintra.smite@tukums.lv .

38. Ja Automašīnu nosolījušais izsoles dalībnieks šo noteikumu 37. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Automašīnu. Izsoles nodrošinājums attiecīgajam dalībniekam netiek atmaksāts.

39. Ja nosolītājs noteiktajā laikā nav samaksājis nosolīto cenu, Komisija par to informē pēdējo pārsolīto solītāju, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot Komisijai par īpašuma pirkšanu par paša solīto augstāko cenu un samaksāt nosolīto naudas summu uz norādīto bankas kontu.

40. Ja 39. punktā noteiktais izsoles dalībnieks no Automašīnas pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.

Lēmumu par turpmāko atsavināšanas procesu pieņem Tukuma novada dome.

41. Izsoles rezultātus 10 (desmit) darba dienu laikā no 37. punktā vai 39. punktā noteiktā maksājuma izdarīšanas dienas apstiprina Komisija un pirkuma līgumu ar Tukuma novada pašvaldību Pircējs paraksta 10 (desmit) darba dienu laikā pēc izsoles rezultātu apstiprināšanas Komisijas sēdē.

**VIII. Izsoles atzīšana par nenotikušu**

42. Komisija pieņem lēmumu par izsoles atzīšanu par nenotikušu, ja:

42.1. uz izsoli nav autorizēts neviens izsoles dalībnieks;

42.2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;

42.3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

42.4. neviens izsoles dalībnieks nav pārsolījis izsoles sākumcenu;

42.5. vienīgais izsoles dalībnieks, kurš nosolījis izsolāmo Automašīnu, nav parakstījis izsolāmās Automašīnas pirkuma līgumu;

42.6. nosolītājs vai solītājs/pircējs, kurš nosolījis nākamo augstāko cenu, neveic pirkuma maksas samaksu šajos noteikumos norādītajā termiņā;

42.7. izsolāmo kustamo mantu nopirkusi persona, kurai nav bijušas tiesības piedalīties izsolē.

42.8. izsoles norises laikā, izņemot Civilprocesa likuma 608. panta ceturtajā daļā minēto gadījumu, vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

**IX. Īpašie noteikumi**

43. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

44. Īpašuma tiesības uz Automašīnu Pircējam pāriet pēc nosolītās summas samaksas, Komisijas lēmuma pieņemšanas par izsoles rezultātu apstiprināšanu, pircēja noteikšanu un pirkuma līguma slēgšanu, pirkuma līguma noslēgšanas.

45. Pircējs sedz Automašīnas ekspluatācijas nodokli un izdevumus par Automašīnas noņemšanu no uzskaites.

46. Izsoles pretendenti, dalībnieki piekrīt, ka Tukuma novada pašvaldība veic personas datu apstrādi, pārbaudot sniegto ziņu patiesumu.

**X. Izsoles rezultātu apstrīdēšana**

47. Sūdzības par Komisijas darbībām iesniedzamas Tukuma novada domei rakstiskā veidā 15 (piecpadsmit) darba dienu laikā no izsoles noslēguma datuma.

48. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Domes priekšsēdētājs G. Važa